Nišan Radivoja Oprašića
Nišan Radivoja Oprašića nalazi se u Botaničkoj bašti Zemaljskog muzeja u Sarajevu, Bosna i Hercegovina. Prenesen je iz sela Oprašići kod Rogatice, susjednog sela Brankovića. Spomenik potiče iz druge polovine XV stoljeća. Lagano prodiranje nišana na istočna područja Bosne i Hercegovine tokom XV stoljeća, moguće je pratiti i brojnim natpisima i ukrašavanjima na nišanima, koji odgovaraju onima po kojem se prepoznaju stećci. Dolazak islama i sam proces islamizacije nije zatirao narodne običaje i navike stanovnika nekadašnjeg Bosanskog kraljevstva. Ova faza obuhvata vremenski period od 15. pa do sredine 17. stoljeća.